Ֆանի Արդան

Ֆանի Արդանը (, ), թատրոնի և կինոյի ֆրանսիացի դերասանուհի։ 1976 թվականից ի վեր նկարահանվել է ավելի քան 50 ֆիլմում։

 Կյանքը և կարիերան 
Ֆանի Արդանը հեծելազորի սպայի զինվորական կցորդի դուստր է, հասակ է առել Մոնակոյում, որտեղ հոր դիրքը թույլ էր տալիս մոտ հարաբերությունների մեջ լինել արքայական ընտանիքի հետ։ Իշխանուհի Գրեյսին կատարած հաճախակի այցելություններով դրոշմված դաստիարակությունից հետո տեղափոխվել է Էքս-ան-Պրովանս՝ քաղաքագիտություն սովորելու։ Բայց հետզհետե տարվել է դերասանությամբ և դրամատիկական դասեր առնելուց հետո՝ 1974 թվականին առաջին անգամ պրոֆեսիոնալ բեմ է բարձրացել Կոռնեյլի «Պոլիեկտես»-ի բեմադրության մեջ։ Առաջին ճանաչումը Արդանին բերել է «Հարևանուհիները» հեռուստադրաման։ Քիչ անց սկիզբ է առել նրա ծանոթությունը Ֆրանսուա Տրյուֆոյի հետ։ Այդ ծանոթությունը հանգեցրեց «Հարևանուհին» և «Կիրակին շուտ գար» երկուստեք հոյակապ գործերին և սիրային կապի, որը շարունակվեց մինչև Տրյուֆոյի մահը 1984 թվականին և ծնունդ տվեց նրանց դստերը՝ Ժոզեֆինին։ «Հարևանուհու» համար Արդանը 1982 թվականին լավագույն դերասանուհի անվանակարգով առաջին անգամ ներկայացվեց «Սեզար» մրցանակի, իսկ 1984 թվականին մեկ անգամ ևս ներկայացվեց «Կիրակին շուտ գար» ֆիլմի համար։ Ի սկզբանե նրան համբավ էր բերել թարմ գեղեցկությունը, բայց ժամանակի ընթացքում դերասանական վարպետությունը Արդանին դարձրեց Ֆրանսիայի ամենասիրված դերասանուհիներից մեկը։ Նրա կարիերան շարունակեց ծաղկել նաև Տրյուֆոյի մահից հետո, և Արդանն իր վարկն ամրապնդեց լուրջ, կրքոտ դերերով մի շարք դրամատիկ կինոնկարներում։ Առանձնապես տպավորիչ են նրա դերակատարումները «Սվանի սերը» (1984), «Գնդապետ Շաբեր» (1994), «Զվարճալին» (1996) ֆիլմերում, որտեղ հրաշալիորեն կերպարանափոխվել է՝ մարմնավորելով թունոտ ու հակակրելի ազնվականուհի տիկին Դը Բլայակին, ինչպես նաև Գաբրիել Ագիոնի «Իրիկնային հագուստ» անվայել կատակերգության մեջ, որտեղ Արդանի անսպասելի կոմիկական մարմնավորումը նրան արժանացրեց «Սեզարի» որպես լավագույն դերասանուհու։ Արդանը շարունակել է նաև իր բեմական կարիերան Ստրինդբերգի «Օրիորդ Ժյուլի»-ի, Մոլիերի «Դոն Ժուան»-ի բեմադրություններում և Ռոման Պոլանսկու՝ մեծ գովեստներ վաստակած «Վարպետության դաս» ներկայացման մեջ (1997), ուր հանդես է եկել օպերային աստղ Մարիա Կալլասի դերում։ Տիրապետելով անգլերենին և իտալերենին՝ նա գլխավոր դերեր է խաղացել նաև մի քանի հոլիվուդյան, բրիտանական և իտալական ֆիլմերում։ Արդանի վերջին անգլիալեզու կինոնկարը Ֆրանկո Ձեֆֆիրելլիի «Ընդմիշտ Կալլաս»-ն է, որտեղ նա դարձյալ մարմնավորել է Կալլասին։ 2003 թվականին Մոսկվայի միջազգային կինոփառատոնում Ֆանի Արդանին Ստանիսլավսկու անվան մրցանակ շնորհվեց՝ ակնառու ստեղծագործական վաստակի և Ստանիսլավսկու դպրոցի սկզբունքներին նվիրված լինելու համար։ 2009 թվականին նա իր սցենարով նկարահանեց «Մոխիր և արյուն» ֆիլմը։ Ֆանին դասական երաժշտություն և գրականություն է սիրում, երեք դուստր ունի՝ Ժոզեֆինը, Լյումիրը և Բալադինը։

 Ֆիլմագրություն 
200px|մինի|Ֆանի Արդանը «Ողջույն, ցտեսություն» ֆիլմի նկարահանման ժամանակ
200px|մինի|Ֆանի Արդանը 2009 թ. Կաննի կինոփառատոնի բացմանը
200px|մինի|Ֆանի Արդանը 2009 թ. Կաննի կինոփառատոնի ժամանակ
200px|մինի| Ֆանի Արդանը 2004 թ. «Սեզար» մրցանակաբաշխությանը

+ Ֆիլմերը Տարի Անուն Հայերեն անուն Տեղեկություն 2011 Interno giorno Տաղավարային նկարահանումների օր  2010 You Never Left Դու երբեք չես հեռացել կարճամետրաժ 2010 Chimères absentes Բացակա երազանքներ կարճամետրաժ 2010 Shéhérazade et le délice casher Շահրեզադեն և կոշերային հաճույքը կարճամետրաժ 2009 Trésor Գանձ  2009 Visage Դեմքը  2008 Hello Goodbye Ողջույն, ցտեսություն  2008 Il divo Աստղը  2007 L'ora di punta Դատավարությունն սկսվեց  2007 Ha-Sodot Գաղտնիքներ  2007 Roman de gare Կայարանային սիրավեպ  2006 Paris, je t'aime  Փարիզ, ես քեզ սիրում եմ «Պիգալ հրապարակ» մաս 2004 El año del diluvio Ջրհեղեղի տարին  2004 L'odore del sangue Արյան հոտը  2003 Sarah Սառա հեռուստաֆիլմ 2002 Callas Forever Ընդմիշտ Կալլաս  2002 8 femmes Ութ կին  2001 Change moi ma vie Փոխիր իմ կյանքը  2001 Sin noticias de Dios Աստծուց լուր չկա  2000 Le libertin Անառակը  1999 Le fils du Français Ֆրանսիացու որդին  1999 La débandade Փախուստ  1999 Balzac Բալզակ։ Կրքոտ կյանք հեռուստաֆիլմ 1999 Augustin, roi du Kung-fu Կունֆուի արքա Օգյուստենը  1998 Elizabeth  Եղիսաբեթ  1998 La cena Ճաշը  1996 A hetedik szoba Յոթերորդ սենյակը  1996 Ridicule Զվարճալին  1996 Désiré  Դեզիրե  1996 Pédale douce Իրիկնային հագուստ  1995 Sabrina Սաբրինա  1995 Al di là delle nuvole Ամպերից այն կողմ  1995 Les cent et une nuits de Simon Cinéma  Սիմոն Սինեմայի հարյուր ու մեկ գիշերը  1994 Colonel Chabert  Գնդապետ Շաբեր  1993 Amok  Ամոկ  1991 La femme du déserteur  Դասալիքի կինը  1991 Rien que des mensonges Կեղծիքներից բացի ուրիշ ոչինչ  1991 Afraid of the Dark Մթից վախեցած  1991 Jeux d'hiver Ձմեռային խաղեր կարճամետրաժ 1990 Aventure de Catherine C.  Կատրին Կ.-ի արկածը  1989 Australia  Ավստրալիա  1989 Pleure pas my love Մի լա, իմ սեր  1989 La grande cabriole Մեծ շրջադարձ փոքր հեռուստասերիալ 1988 Paura e amore  Վախ և սեր  1988 Piazza Navona Նավոնա հրապարակ հեռուստասերիալ՝ «Առասպելական Ջանլուկան» մասը 1988 Médecins des hommes Տղամարդկանց բժիշկները հեռուստասերիալ 1988 L'altro enigma Այլ գաղտնիք հեռուստաֆիլմ 1987 La famiglia Ընտանիքը  1986 Mélo Մելո  1986 Le paltoquet Ոչնչությունը  1986 Conseil de famille Ընտանեկան խորհուրդ  1985 L'été prochain Անցյալ ամառ  1985 Les enragés Մոլեգնածները  1984 L'amour à mort Սեր մինչև մահ  1984 Mademoiselle Julie Օրիորդ Ժյուլի հեռուստաֆիլմ 1984 Desiderio Ցանկություն  1984 Un amour de Swann Սվանի սերը  1983 Benvenuta  Բենվենուտա  1983 Vivement dimanche! Գաղտնաբար ձեր  1983 Life Is a Bed of Roses Կյանքը վարդերով պատված անկողին է  1982 Le chef de famille Տան գլխավորը փոքր հեռուստասերիալ 1981 La femme d'à côté Հարևանուհին  1981 Les bons bourgeois Լավ բուրժուաները հեռուստաֆիլմ 1981 Bolero  Բոլերո  1981 Les uns et les autres Ոմանք և մյուսները փոքր հեռուստասերիալ 1981Le roman du samedi։ Mémoires de deux jeunes mariées Շաբաթօրյա սիրավեպ։ Նորապսակների հուշերը հեռուստաֆիլմ 1981 The Fall of the House of Usher Աշերների տան անկումը հեռուստաֆիլմ 1979 Les dames de la côte Հարևանուհիները փոքր հեռուստասերիալ 1979Ego Էգո հեռուստաֆիլմ 1979 Cinéma 16 Կինո 16 «Մուսան և տիրամայրը» մասը 1979 The Dogs  Շները  1978Le mutant Մուտանտը փոքր հեռուստասերիալ 1976 Marie, the Doll  Տիկնիկ Մարին 

 Ծանոթագրություններ 

 Արտաքին հղումներ 
 IMDb
 Facebook
 Երկրպագուների ոչ պաշտոնական կայք 
 Ֆանի Արդանի ֆիլմացանկ ֆրանսերեն 
 Ֆանի Արդանը Last.FM-ում

Կատեգորիա:Ֆրանսիացի դերասանուհիներ
Կատեգորիա:1949 ծնունդներ
Կատեգորիա:Մարտի 22 ծնունդներ
Կատեգորիա:«Սեզար» մրցանակի դափնեկիրներ
Կատեգորիա:Ֆրանսիացի սցենարիստներ
Կատեգորիա:Ֆրանսիացի կին կինոռեժիսորներ
Կատեգորիա:Ֆրանսիացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոդերասանուհիներ
Կատեգորիա:Թատրոնի ֆրանսիացի դերասանուհիներ
Կատեգորիա:Աուդիոգիրք կարդացողներ